钦定古今图书集成/明伦汇编/官常典/第739卷 > 罗绅〈子鉴〉
## 钦定古今图书集成/明伦汇编/官常典/第739卷 > 罗绅〈子鉴〉

按《广东通志》：“绅，宜春人。天顺初，知石康县。甘苦茹淡，
勤于民事。广西峒贼流劫入县，绅力战不能支。城破，
为贼所得，欲系之。绅奋骂曰：‘吾朝廷封疆臣，城陷分
当死，恨不能碟贼为贼系耶’！遂遇害。百姓闻之，迎其
丧，家祭巷哭，如丧所亲。绅子鉴先从绅会兵于博白
涂次遇贼，亦力战死。知府饶秉鉴哀其一门忠烈，为”
之作传。

===张鉴===按《德庆州志》：“鉴，德庆守御千户。天顺二年，流贼入城，
鉴奋不顾身，亲冒矢石，力屈死之。”